**Пријаве за Календар туристичких манифестација града Бањe Лукe за 2019. годину, доставити до 30. октобра 2018. године**

У циљу праћења туристичких активности и планског приступа у организацији манифестација у граду Бањој Луци, у наредној 2019. години, Одјељење за културу, туризам и социјалну политику обавјештава удружења грађана, правна лица, односно организаторе туристичких манифестација, да могу поднијети приједлог манифестације за Календар туристичких манифестација града Бањe Лукe за 2019. годину.

У складу са одредбама Закона о локалној самоуправи („Службени гласник Републике Српске“, брoj 97/16) одредбама Статута Града („Службени гласник Града Бања Лука“ брoj 14/18) и Пословника Скупштине града Бања Лука („Службени гласник Града Бања Лука“, бр. 32/16, 4/17, 8/17 и 34/17), сви заинтересовани субјекти треба да, доставе програм манифестације за Календар туристичких манифестација града Бањe Лукe за 2019. годину најкасније до 30.10.2018. године.

Програм манифестације путем попуњеног захтјева и обрасца потребно је доставити у Градску управу града Бања Лука, у Пријемну канцеларију (број 16, до 15:00 часова) ***позивом на број: 10-325-39/18,*** или путем поште - препоручено, на адресу Град Бања Лука, Градска управа, Трг српских владара 1, 78 000 Бања Лука, са назнаком „ Пријава за Календар туристичких манифестација града Бањe Лукe за 2019. годину, број: ***10-325-39/18“***

**Напомена:**

*Захтјев и образац за Календар туристичких манифестација можете преузети и са интернет странице Града (*[*www.banjaluka.rs.ba*](http://www.banjaluka.rs.ba)*), насловна страна-рубрика Посјетиоци, посебан модул „Пријаве за Календар туристичких манифестација“ и рубрика Услуге.*